 Diuterọnọmi 7  Mgbe Jehova bụ Chineke gị ga-emesị kpọbata gị nala ahụ ị na-abanye inweta, ọ ga-ekpochapụ mba ndị nwere ụba mmadụ nihu gị, bụ ndị Het na ndị Gegash na ndị Amọraịt na ndị Ke na ndị Perizaịt na ndị Haịvaịt na ndị Jibọs, mba asaa ndị nwere ụba mmadụ ma dị ike karịa gị.Jehova bụ Chineke gị ga-enyefe ha naka gị, ị ga-emerikwa ha. Hụ na i bibiri ha. Gị na ha agbala ndụ, emekwarala ha amara ọ bụla.Gị na ha agọkwala ọgọ. Akpọrọla nwa gị nwaanyị kpọnye nwa ya nwoke, alụtarala nwa gị nwoke nwa ya nwaanyị.Nihi na ọ ga-eme ka nwa gị nwoke kwụsị iso m, ha ga-efekwa chi ọzọ dị iche iche; Jehova ga-ewesokwa unu iwe dị ọkụ, ọ ga-alakwa gị niyi ọsọ ọsọ.Naka nke ọzọ, nke a bụ ihe unu ga-eme ha: Unu ga-akwatusị ebe ịchụàjà ha, unu ga-akụtusịkwa ogidi nsọ ha, unu ga-akwatusịkwa ogwe osisi ha dị nsọ, unu ga-akpọkwa ihe oyiyi ha a pịrị apị ọkụ.Nihi na unu bụ ndị dị nsọ nye Jehova bụ Chineke unu. Ọ bụ unu ka Jehova bụ Chineke unu họọrọ ịbụ ndị ya, bụ ihe onwunwe pụrụ iche, netiti ndị niile nọ nelu ala.Ọ bụghị maka na unu kasị ndị niile nwee ụba mmadụ mere Jehova ji hụ unu nanya nke ukwuu wee họrọ unu, nihi na ọ bụ unu kasị nta ná ndị niile.Kama ọ bụ nihi na Jehova hụrụ unu nanya, nakwa na ọ na-edebe iyi ọ ṅụụrụ nna nna unu hà, mere Jehova ji jiri aka dị ike kpọpụta unu, ka o wee napụta unu nụlọ ndị ohu, naka Fero eze Ijipt.Ị makwaara nke ọma na Jehova bụ Chineke gị bụ ezi Chineke, Chineke nke kwesịrị ntụkwasị obi, onye na-edebere ndị hụrụ ya nanya na ndị na-edebe ihe o nyere niwu ọgbụgba ndụ ya ma na-egosi ha obiọma ruo otu puku ọgbọ,ma na-akwụ onye ahụ nonwe ya nke kpọrọ ya asị ụgwọ site nibibi ya. Ọ gaghị ala azụ ime onye kpọrọ ya asị ihe; ọ ga-akwụ onye ahụ nonwe ya ụgwọ.Debekwanụ iwu na ụkpụrụ na mkpebi ikpe ndị m na-enye unu taa site nime ha.Ọ ga-erukwa na, nihi na unu na-ege ntị ná mkpebi ikpe ndị a, na-edebekwa ha ma na-eme ha, Jehova bụ Chineke gị ga-edebere gị ọgbụgba ndụ na obiọma, bụ ndị ọ ṅụụrụ nna nna gị hà niyi.Ọ ga-ahụ gị nanya ma gọzie gị, meekwa ka ị mụbaa, ọ ga-agọzikwa mkpụrụ nke afọ gị na mkpụrụ nke ala gị, ọka gị na mmanya ọhụrụ gị na mmanụ gị, obere ụmụ ehi gị na ụmụ ìgwè ewu na atụrụ gị, nala ahụ ọ ṅụụrụ nna nna gị hà iyi inye gị.Ị ga-aghọ onye a kasị gọzie agọzi netiti ndị niile. Ọ dịghị nwoke ma ọ bụ nwaanyị nọ nime gị nke na-agaghị amụta nwa, ọ dịghịkwa anụ ụlọ gị nke na-agaghị amụta nwa.Jehova ga-ewepụrụ gị ọrịa niile; ọ gaghị eme ka ị rịa ọrịa ọjọọ niile nke Ijipt bụ ndị ị maara, ma ọ ga-eme ka ndị niile kpọrọ gị asị rịa ha.Ị ga-ekpochapụkwa ndị niile Jehova bụ Chineke gị na-enyefe gị. Anya gị emerela ha ebere; efekwala chi ha dị iche iche ofufe, nihi na nke ahụ ga-abụrụ gị ọnyà.Ọ bụrụ na i kwuo nobi gị, sị, Mba ndị a nwere nnọọ ụba mmadụ karịa m. Olee otú m ga-esi nwee ike ịchụpụ ha?atụla ha egwu. Hụ na i chetara ihe Jehova bụ Chineke gị mere Fero na Ijipt dum,oké ihe nnwapụta ndị anya gị hụrụ, na ihe ịrịba ama na ọrụ ebube na aka dị ike na ogwe aka a gbatịrị agbatị Jehova bụ Chineke gị ji kpọpụta gị. Otú ahụ ka Jehova bụ Chineke gị ga-eme ndị niile ị na-atụ egwu.Jehova bụ Chineke gị ga-emekwa ka ha nwee nkụda mmụọ, ruo mgbe ndị fọdụrụ na ndị na-ezopụ nihu gị lara niyi.Amala jijiji nihi ha, nihi na Jehova bụ Chineke gị nọ netiti unu, ọ bụ Chineke dị ukwuu ma dị egwu.Jehova bụ Chineke gị ga-ejikwa nke nta nke nta kwapụ mba ndị a nihu gị. A gaghị ekwe ka i kpochapụ ha ọsọ ọsọ, ka anụ ọhịa wee ghara ịmụba wee wakpo gị.Jehova bụ Chineke gị ga-enyefekwa ha naka gị ma chụsasịa ha, ha ewee nọrọ nọgba aghara, ruo mgbe a lara ha niyi.Ọ ga-enyefekwa eze ha naka gị, ị ga-ekpochapụ aha ha nokpuru eluigwe. Ọ dịghị onye ga-eguzosi ike nihu gị, ruo mgbe i kpochapụrụ ha.Ị ga-akpọ ihe oyiyi a pịrị apị nke chi ha ọkụ. Ka agụụ ọlaọcha na ọlaedo dị na ha ghara ịgụ gị, ewerekwala ya, ka ọ ghara ịmata gị nọnyà; nihi na ọ bụ ihe arụ nanya Jehova bụ Chineke gị.Ewebatala ihe arụ nụlọ gị, i wee ghọọ ihe a ga-ebibi ebibi dị ka ya. Ị ga-asọ ya oyi nke ukwuu ma kpọ ya ajọ asị, nihi na ọ bụ ihe a ga-ebibi ebibi. 